1. melléklet a 5/2015.(III.30.) önkormányzati rendelethez


Pályázati felhívás

Csajág Község Önkormányzata tájékoztatja a helyi civil szervezeteket, a egyházakat, hogy Csajág Község Önkormányzatának Képviselő-testülete a helyi civil szervezetek, egyházak pénzügyi támogatásáról szóló 5/2015.(III.30.) önkormányzati rendelete szerint pályázatot hirdet az érintett szervezetek számára. 

Pályázat célja: 
A pályázat a civil szervezetek, egyházak tárgyév január 1. és december 31. között megrendezésre kerülő rendezvényeinek támogatása, valamint az érintett szervezetek tárgyévi működési költségihez való hozzájárulás. 
A támogatásra rendelkezésre álló forrás: tárgyévben a támogatásra szánt pénzkeret …. 

A támogatottak köre
Azon civil szervezetek, alapítványok, amelyek a 2011. évi CLXXXI. törvény alapján, illetve azon egyházak, amelyek a 2011. évi CCVI. törvény alapján Magyarországon nyilvántartásba vételre kerültek és Balatonfőkajáron működnek. 
Nem nyújthatnak be pályázatot pártok, pártok helyi alapszervezetei, illetve azok a szervezetek, amelyek előző évi támogatásukkal szabályszerűen nem számoltak el. 

A pályázati anyag tartalma 
Pályázni a pályázati adatlap kitöltésével lehet. 

A támogatási döntés, az elbírálás határideje 
A támogatások odaítéléséről a Képviselő-testület dönt. Az Önkormányzati Hivatal a pályázókat a pályázati döntés után 5 munkanapon belül értesíti az eredményről. 

A támogatás formája 
A civil szervezetek, egyházak az elnyert támogatást a támogatási szerződésben meghatározott módon, vehetik igénybe, melyet a támogatott szervezet célja szerinti tevékenységének, működésének költségeire használhat fel folyó év december 31-ig. 
A pályázati lapon szereplő költségvetés kiadási tételei, amelyek az adott program megvalósításához, a működéshez igazolhatóan kapcsolódnak: 
Működési költségek 
- Iroda bérlet, rezsi, kommunikáció 
- Bér, tiszteltdíj 
- Szakértői költségek 
- Utazási költségek 
- Szállás, étkezés 
- Anyag, eszköz beszerzés 
Nem támogathatóak: beruházás, reprezentáció 
A pályázat benyújtásához önrész vállalása nem kötelező. 

A pályázatok beadásának módja, helye és határideje 
A pályázat benyújtásának határideje: tárgyév ……….. napja, 12.00 óra. 
A pályázat benyújtásának helye: Balatonfőkajári Közös Önkormányzati Hivatal Csajági Kirendeltsége (8163. Csajág, Petőfi u. 1.) A pályázatot 1 eredeti példányban, zárt borítékban kell benyújtani. 
Hiánypótlásra a pályázat leadási határidejétől számított 5 munkanapon belül, egy alkalommal van lehetőség. A formailag nem megfelelő pályázatok elutasításra kerülnek.

